Της νύχτας τα καμώματα

{{Πληροφορίες ταινίας
| τίτλος ταινίας         = Της νύχτας τα καμώματα
| εικόνα                 = 
| λεζάντα                = Κινηματογραφική αφίσα
| σεναριογράφος          = Αλέκος Σακελλάριος, Χρήστος Γιαννακόπουλος
| βασισμένο_σε           = θεατρικό έργο "Ουδέν το αξιοσημείωτον| μουσική                = Αργύρης Κουνάδης, Μάνος Χατζιδάκις
| τραγούδι               = Τάκης Μπίνης
}} 
 
Το Της νύχτας τα καμώματα'' είναι μια κοινωνική κωμική ταινία ελληνικής παραγωγής του 1957 σε σκηνοθεσία Αλέκου Σακελλάριου και σενάριο των Σακελλάριου και Χρήστου Γιαννακόπουλου, βασισμένο στο θεατρικό έργο «Ουδέν το αξιοσημείωτον» των Σακελλάριου - Γιαννακόπουλου. Πρωταγωνιστούν οι Βασίλης Αυλωνίτης, Σμαρούλα Γιούλη, Ελένη Χατζηαργύρη, Ορέστης Μακρής, Λαυρέντης Διανέλλος, Βασίλης Διαμαντόπουλος, Νίκος Ρίζος, Γιάννης Γκιωνάκης, και Φραγκίσκος Μανέλλης.

Πλοκή
Κατά τη διάρκεια της νυχτερινής περιπολίας του στην πόλη, ο χωροφύλακας Βαγγέλης βρίσκεται αντιμέτωπος με έξι διαφορετικές υποθέσεις.

Η πρώτη είναι όταν ο Στέλιος, που περνώντας από ένα μανάβικο κλέβει έναν μπακαλιάρο και το βάζει στα πόδια. Ο Βαγγέλης καταφέρνει να πιάσει τον κλέφτη, αλλα εκείνος ντροπιασμένος για την πράξη του, ομολογεί οτι έκλεψε τον μπακαλιάρο για να ταΐσει τα δυο μικρά παιδιά του. Ο Βαγγέλης πάει στο σπίτι του Στέλιου για να διαπιστώσει αν λέει την αλήθεια και εκεί η συζυγός του, Ελένη ζητά την επιείκεια του χωροφύλακα για τον άνδρα της, δειχνοντάς του ενα κατσαρόλι που περιέχει ενα κούτσουρο. Η Ελένη λέει ότι τα δυο παιδιά της ειναι νηστικά και ότι με αυτόν τον τρόπο προσπαθεί να τα ξεγελάσει. Ο Βαγγέλης κατανοεί την οικονομική κατάσταση της οικογενείας και δίνει ενα χρηματικό ποσό για να πάνε να αγοράσουν κάποια τρόφιμα, αφήνοντας ουσιαστικά ελεύθερο τον Στέλιο και συγχωρώντας του την κλοπή. Στην συνέχεια, ο Βαγγέλης πηγαίνει στο μανάβικο και πληρώνει το κόστος του μπακαλιάρου λέγοντας ότι υπήρξε μια παρεξήγηση και ότι ο Στέλιος δεν είχε πρόθεση να κλέψει, κλείνοντας με αυτόν τον τρόπο την υπόθεση.

Οι υπόλοιπες υποθέσεις που παρακολουθεί ο Βαγγέλης περιλαμβάνουν μια κοπέλα που θέλει να αυτοκτονήσει, μια γυναίκα που βρίσκεται σε κίνδυνο από τον αδελφό της εξαιτίας της της συμπεριφοράς της που εκείνος δεν θεωρεί πρέπουσα, έναν μέθυσο που θρηνεί τον θάνατο της γυναίκας του, έναν σύζυγο που τραβάει τα πάνδεινα από τη σύζυγό του, και τέλος, μια ταβέρνα στην οποία διαδραματίζεται ένας μεγάλος καβγάς ανάμεσα σε μεθυσμένους θαμώνες.

Διανομή ρόλων

Βασίλης Αυλωνίτης ως χωροφύλακας Βαγγέλης
Βασίλης Διαμαντόπουλος ως Στέλιος (στον ρόλο του κλέφτη)
Ελένη Χατζηαργύρη ως Ελένη (στον ρόλο της συζύγου)
Σμαρούλα Γιούλη ως Λούλα Χατζηθεοδωρή
Νίκος Ρίζος ως γκαρσόνι
Φραγκίσκος Μανέλλης ως Τέλης	 
Γιάννης Γκιωνάκης ως μάγκας
Ορέστης Μακρής ως Σωτήρης (στον ρόλο του Μπεκρή)	 
Λαυρέντης Διανέλλος ως Αποστόλης (στον ρόλο του ταβερνιάρη) 	 	 
Ράλλης Αγγελίδης ως Αρίστος	
Γιάννης Καλατζόπουλος ως μικρός	 
Μίρκα Καλατζοπούλου ως μικρή	 
Θάνος Τζενεράλης ως Βρασίδας	 
Σαπφώ Νοταρά ως Μαρία
Νίκη Λινάρδου ως Κατίνα
Δημήτρης Βουδούρης ως Σωτήρης
Γιάννης Φέρμης ως σύζυγος

Συμμετέχουν
Λέλα Πατρικίου ως γειτόνισσα
Αθηνόδωρος Προύσαλης ως πελάτης μπαρ
Νίνα Γιαννίδου
Εύα Ευαγγελίδου
Κώστας Μεντής ως πελάτης μπαρ
Βαγγέλης Πλοιός
Τάκης Βουδούρης 
Γιώργος Ρώης
Μιχάλης Μιχαλάς 
Παύλος Καταπόδης

Παραγωγή και παραλειπόμενα
Η παραγωγή είναι της Τζαλ Φιλμ. 

Χαρακτηριστική η ατάκα του Αυλωνίτη, που πηγαίνει στην ταβέρνα για να λύσει την παρεξήγηση που έχει δημιουργηθεί και ενώ οι μάγκες και οι θαμώνες προσπαθούν να του εξηγήσουν τι έχει συμβεί, λέγοντάς του ότι ένας έκανε παρατηρήσεις στον άλλο, τους λέει σχολιάζοντας ειρωνικά: «Πολλοί κύριοι και πολλές παρατηρήσεις!»

Στην ταινία ο Τάκης Μπίνης ερμηνεύει δυο τραγούδια του Μάνου Χατζιδάκι, το "Είμαι άντρας και το κέφι μου θα κάνω" και "Το παλιό δρομάκι". Κανένα από τα δύο τραγούδια δεν ηχογραφήθηκε σε δίσκο, αλλά ακούστηκαν μόνο στην ταινία. Στο τραγούδι "Το παλιό δρομάκι" εμφανίζεται ο Μπάμπης Μπακάλης παίζοντας μπουζούκι, ενώ την θέση του Τάκη Μπίνη στην ταινία ντουμπλάροντας την φωνή του, ακούγεται ο Αντώνης Γιαννακουδάκης.

Υποδοχή 
Η ταινία προβλήθηκε τη σαιζόν 1956-1957 και έκοψε 27.474 εισιτήρια. Ήρθε στην 13η θέση σε 30 ταινίες.  Στην iMDB, η ταινία έχει βαθμολογία 7.0/10, με βάση 75 ψήφους από τους χρήστες.

Παραπομπές

Εξωτερικοί σύνδεσμοι
 
 

Ελληνικές κωμικές ταινίες
Ελληνικές ταινίες
Ελληνόφωνες ταινίες
Ελληνικές ασπρόμαυρες ταινίες
Ταινίες σε σκηνοθεσία Αλέκου Σακελλάριου
Ταινίες του 1957
Ταινίες παραγωγής Τζαλ Φιλμ
Ταινίες γυρισμένες στην Αθήνα